Vakbond dagvaar Samancor oor 'bedrog' | Netwerk24
KYK: Caitlyn Jenner wys bikinilyf in realiteitsreeks
Die transgender-TV-ster Caitlyn Jenner het die klere tydens die realiteitsreeks I'm a Celebrity . . . Get Me Out of Here! laat waai.
Deur Hanlie Stadler 02 Oktober 2019 18:34
Amcu gaan regstappe doen teen Samancor Chrome, die wêreld se grootste chroomprodusent.
Joseph Mathunjwa, president van Amcu. Foto: Daily Sun
Die vakbond beskuldig die maatskappy van bedrog en winsverskuiwing.
Hy tree op namens 'n werkerstrust, Ndizani Workers ESOP Trust, wat 'n belang van 5,6% in Samancor besit.
Die bewerings sluit in dat $125 miljoen in April 2007 na 'n Nedbank-rekening in Londen oorgeplaas is tot voordeel van drie direkteure.
'n Firma met die naam Kermas BVI was glo betrokke. Kermas is in die Britse Maagde-eilande, 'n belastinghawe, geregistreer.
Verkoopskommissie van 9% sonder enige betekenisvolle diens en bestuursgeld van $4 miljoen is ook ter sake.
Amcu beweer ook dat twee Samancor-direkteure omkoopgeld in die vorm van 14,1 miljoen aandele in die Britse mynboufirma Sylvania Platinum gekry het in 'n ooreenkoms om chroom en platinumgroepmetale uit slykdamme te onttrek.
Amcu raam dat die transaksies Ndizani van meer as $100 miljoen ontneem het.
Die bewerings is glo deur 'n fluitjieblaser, 'n voormalige Samancor-direkteur, gedoen. 'n Beloofde interne ondersoek het nooit gematerialiseer nie.
Amcu het nou hofstukke by die hooggeregshof in Johannesburg ingedien waarin die vakbond toestemming vra dat Samancor se huidige en voormalige direkteure gedagvaar mag word.
Die regsfirma van Richard Spoor, wat by verskeie prominente hofsaak betrokke is, insluitend die listeriose-groepgeding teen Tiger Brands, verteenwoordig Amcu.